ai4bharat/Pralekha huggingface dataset:
بجلی کی وزارت
مرکزی وزیر توانائی نے این ٹی پی سی کی سی ایس آر اسکیم کے تحت آئی جی آئی ایم ایس، پٹنہ کے لیے چار اے ایل ایس ایمبولینس کو ہری جھنڈی دکھاکر روانہ کیا
نئی دہلی:25 جنوری،2022۔بجلی، نئی اور قابل تجدید توانائی کے مرکزی وزیر جناب آر کے سنگھ نے آج این ٹی پی سی کی سی ایس آر گرانٹس کے تحت اندرا گاندھی انسٹی ٹیوٹ آف میڈیکل سائنسز ، پٹنہ کے لیے چار ہائی ٹیک ایمبولینس کو ہری جھنڈی دکھا کر روانہ کیا۔ یہ چابیاں آئی جی آئی ایم ایس کے میڈیکل سپرنٹنڈنٹ ڈاکٹر منیش منڈل کو آئی جی آئی ایم ایس ایڈمنسٹریٹو آفس کمپلیکس میں منعقدہ ایک تقریب میں سونپی گئیں۔ بجلی کے مرکزی وزیر جناب سنگھ نے دہلی سے ورچوئل طور پر تقریب میں شرکت کی، جبکہ بہار کی ریاستی حکومت کے بجلی کے وزیر بیجندر پرساد یادو اور بہار کی ریاستی حکومت کے وزیر صحت جناب منگل پانڈے پروگرام میں موجود تھے۔
اس موقع پر خطاب کرتے ہوئے جناب آر کے سنگھ نے کہا کہ این ٹی پی سی کی طرف سے چار اے ایل ایس ایمبولینس کو آئی جی آئی ایم ایس، پٹنہ کے حوالے کرنا سی ایس آر کے تحت بہترین کام کو ظاہر کرتا ہے اور ہم ریاست بہار کی مسلسل اور فعال طور پر مدد کر رہے ہیں۔ پچھلے چار برسوں میں این ٹی پی سی نے کارپوریٹ سماجی ذمہ داری  کے تحت ریاست بہار میں 321 کروڑ روپے سے زیادہ خرچ کیے ہیں۔
جناب سنگھ نے کہا کہ 10 ایمبولینس پہلے ہی آئی جی آئی ایم ایس، پٹنہ کو سونپ دی گئی ہیں اور حکومت بہار کی درخواست پر انہوں نے یقین دلایا کہ مزید دو ایمبولینسیں فراہم کی جائیں گی اور اس طرح کل 16 ایمبولینسیں آئی جی آئی ایم ایس، پٹنہ کو دی جائیں گی۔
ریاست میں صحت کے شعبے کو مضبوط بنانے کے لیے این ٹی پی سی اور ریاستی محکمہ صحت کی کوششوں کی تعریف کرتے ہوئے انہوں نے کہا کہ یہ کام ریاست کے لوگوں کی ترقی اور بہبود کے لیے ہیں اور مستقبل میں بھی اس طرح کی کوششیں جاری رہیں گی۔
80 لاکھ کی لاگت سے تیار کی گئی جدید ترین ایمبولینسز ایڈوانسڈ لائف سپورٹ  سہولیات سے لیس ہیں۔این ٹی پی سی نے آئی جی آئی ایم ایس، پٹنہ کو اے ایل ایس سہولت کے ساتھ چار ایمبولینسوں کو منظوری دی ہے۔ ایمبولینس میں دستیاب طبی آلات میں آٹو لوڈنگ اسٹریچر، وہیل چیئر کم سیڑھی والی کرسی، ٹرانسپورٹ وینٹی لیٹر، سرنج انفیوژن پمپ، ملٹی پیرامیٹر مانیٹر، ویکیوم اسپلنٹ، ریگولیٹر کے ساتھ پورٹیبل آکسیجن سلنڈر، ایمرجنسی کٹ، ریسکیو آلات وغیرہ شامل ہیں۔
ماضی میں بھی این ٹی پی سی نے ایمبولینسیں فراہم کی ہیں اور مختلف ریاستوں میں طبی بنیادی ڈھانچے کے منصوبوں کی امداد کی ہے۔ اس کے علاوہ 21.06 کروڑ کی کل لاگت سے این ٹی پی سی نے ایمس، پٹنہ میں ایک وقف برن یونٹ کی تعمیر کے لیے مالی امداد فراہم کی ہے۔
ریاست بہار کے بجلی کے وزیر جناب بیجندر پرساد یادو اور بہار کے وزیر صحت جناب منگل پانڈے نے بھی اجتماع سے خطاب کیا اور ریاست کے طبی ڈھانچے کو مدد فراہم کرنے میں این ٹی پی سی کی کوششوں کی تعریف کی۔
جناب گردیپ سنگھ، سی ایم ڈی این ٹی پی سی،ریاست بہار کے محکمہ صحت کے ایڈیشنل چیف سکریٹری جناب پرتیا امرت، علاقائی ایگزیکٹو ڈائریکٹر ،این ٹی پی سی جناب وجے سنگھ، آئی جی آئی ایم ایس، پٹنہ کےڈائریکٹر جناب این آر وشواس،این ٹی پی سی، پٹنہ کے جی ایم  جناب ہرجیت سنگھ، کے ساتھ ساتھ این ٹی پی سی، بہار کے محکمہ توانائی اور آئی جی آئی ایم ایس، پٹنہ کے افسران بھی اس موقع پر موجود تھے۔
ش ح۔م ع۔ ع ن
U NO: 721
(Visitor Counter : 121
وزیراعظم کا دفتر
وزیر اعظم نے کاشی میں تمل اداکار وشال کے شاندار تجربے کی تعریف کی
وزیر اعظم جناب نریندر مودی نے تمل اداکار وشال کی کاشی کی تعریف کے بارے میں خوشی کا اظہار کیا ہے۔
اداکار کے ایک ٹویٹ کے جواب میں، وزیر اعظم نے ٹویٹ کیا؛
"خوشی ہے کہ آپ کو کاشی میں ایک شاندار تجربہ کااحساس ہوا۔"
کوئلے کی وزارت
کول انڈیا لمیٹڈ اور یونینوں نے ایک مفاہمت نامے پر دستخط کئے جس میں ملازمین کو کم سے کم فائدے کی ضمانت کی سفارش کی گئی ہے
لاکھ غیر ایگزیکٹو ملازمین کو 19 فی صد کم از کم ضمانت شدہ فائدہ2.38
اجرت کے مذاکرات پر تعطل کو توڑتے ہوئے کول انڈیا لمیٹڈ اور چار مرکزی ٹریڈیونین بی ایم ایس، ایچ ایم ایس، ایٹک اور سیٹو نے 3 جنوری 2023 کو مفاہمت کی ایک یادداشت پر دستخط کیے جس میں جاری گیارہویں نیشنل کول ویج ایگریمنٹ -گیارہ  کے حصے کے طور پر ان کے 2.38 لاکھ نان ایگزیکٹو ملازمین کو کم از کم 19 فی صد ضمانت شدیہ فائدے  کی سفارش کی گئی ہے۔
19 فی صد کی کم سے کم ضمانت شدہ فائدہ 30 جون 2021 تک کی اجرتوں پر ہے جس میں بنیادی تنخواہ، بڑھتی گھٹتی مہنگائی الاؤنس، خصوصی مہنگائی الاؤنس اور حاضری بونس شامل ہیں۔
تلنگانہ میں مقیم سنگرینی کولیریز کمپنی لمیٹڈ  مفاہمت نامے پر دستخط کرنے والا دوسرا فریق ہے۔ دونوں ریاستی ملکیت والے کوئلہ اداروں سی آئی ایل اور ایس سی سی ایل کے کُل تقریباً 2.82 لاکھ ملازمین ہیں جو یکم جولائی 2021 تک کمپنی کے رولز پرہیں جنہیں فائدہ ملے گا۔ ایس سی سی ایل کے ملازمین کی تعداد 44,000 کے قریب ہے۔
3 جنوری کو کولکتہ میں سی آئی ایل کے کارپوریٹ ہیڈکوارٹر میں منعقدہ کول انڈسٹری کے لیے مشترکہ دو طرفہ کمیٹی کے آٹھویں اجلاس میں یہ سفارش کی گئی۔
این سی ڈبلیو اے کے گیارہویں ورژن کے لیے ایک باضابطہ معاہدے کو جو یکم جولائی 2021 سے پانچ سال کی مدت کے لیے نافذ العمل ہے کم سے کم ضمانت شدہ فائدے کے علاوہ باقی مسائل پر غور و خوض کے بعد حتمی شکل دی جائے گی۔
کم سے کم ضمانت شدہ فائدے کو خوش اسلوبی سے حتمی شکل دینے میں چار سیٹ و اکائیاں پیش پیش رہیں۔ سی آئی ایل کے ہم آہنگی والے صنعتی تعلقات ہیں اور یونین بھی موجودہ مالیاتی پیداواری نشانے کو پار کرنے کی اہمیت سے بخوبی واقف ہیں۔
جل شکتی وزارت
نیشنل واٹر ڈیولپمنٹ ایجنسی کی گورننگ باڈی کی میٹنگ
نیشنل واٹر ڈیولپمنٹ ایجنسی کی گورننگ باڈی کی انہترویں میٹنگ آج ویڈیو کانفرنسنگ کے ذریعہ ہوئی۔ میٹنگ کی صدارت جل شکتی وزارت کے آبی وسائل ،دریاؤں کی ترقی اور گنگا میں نئی جان ڈالنے سے متعلق محکمے کے سکریٹری نے کی۔ 21-2020 کے لئے NWDA کی سالانہ رپورٹ اور حساب کتاب کو گورننگ باڈی نے منظوری دی۔ سال 22-2021 کے لئے NWDA کے کاموں کی پیش رفت، کاموں کی صورتحال اور پیش رفت کا جائزہ اور دریاؤں سے متعلق پروجیکٹوں کو آپس میں جوڑنے، نیشنل انٹر لنکنگ آف ریور اتھاریٹیز  کی تشکیل ، ساتویں انڈیا واٹر ویک کا انعقاد، برکس واٹر فورم کا اہتمام وغیرہ وہ موضوعات ہیں جن پر میٹنگ کے دوران تبادلہ خیال کیا گیا۔
مختلف ریاستی حکومتوں کے پرنسپل سکریٹری/ انجینئرانچیف، نیتی آیوگ کے نمائندے، چیئرمین CWC، رکن  CWCرکن  CWC، جوائنٹ سکریٹر اور ایف اے، وزارت جل شکتی ، زراعت اور کسانوں کی بہبود کی وزارت کے نمائندے، سی جی ڈبلو بی، سی ای اے، آئی ایم ڈی، جوائنٹ سکریٹر، جوائنٹ سکریٹری ، وزارت جل شکتی، یہ لوگ NWDA گورننگ باڈی کے ارکان ہیں اور انھوں نے میٹنگ میں شرکت کی۔
وزارت اطلاعات ونشریات
آیئے اور اپنی فلموں کی شوٹنگ بھارت میں کیجیے : مرکزی وزیر مملکت ڈاکٹر ایل مرگن نے کانز میں کہا
نئی دہلی،23 مئی ، 2022/ اطلاعات و نشریات کے مرکزی وزیر مملکت ڈاکر ایل مرگن نے کانز فلم فیسٹیول کے بھارتی پویلین میں ایک گول میز کانفرنس میں شرکت کی ۔ اس موقعے پر اظہار خیال کرتے ہوئے ڈاکر مرگن نے بتایا کہ بھارت میں ہر سال سب سے زیادہ فلمیں بنائی جاتی ہیں۔ جو 20 سے زیادہ زبانوں میں ہوتی ہیں۔ انہوں نے بھارت کی اس اہمیت کو بھی اجاگر کیا کہ یہ ایک ارب سے زیادہ فلم شائقین کے طور پر ایک مارکیٹ ہے۔ حکومت کی حصولیابیوں کے بارے میں بتاتے ہوئے انہوں نے کہا کہ جب سے وزیراعظم جناب نریندر مودی کی قیادت والی سرکار 2014 میں اقتدار میں آئی ہے ، فلم صنعت کے فائدے کے لیے مختلف اقدامات کیے گئے ہیں۔
حکومت کی طرف سے اسٹارٹ اپس کی حوصلہ افزائی کا خاص طور پر ذکر کرتے ہوئے انہوں نے کہا کہ حکومت فلم سازی کے میدان سے باصلاحیت بھارتی اسٹارٹ اپس کو کانز لے کر آئی ہے تاکہ بین الاقوامی فلم شائقین تک پہنچنے میں ان کی مدد کی جا سکے۔
ڈاکٹر مرگن نے ان مختلف ترغیبات کے بارے میں بھی بتایا جو غیرملکی فلم سازوں کی فلموں کی مشترکہ تیاری کے لیے حکومت کی طرف سے دی جا رہی ہے۔ انہوں نے بھارت میں غیرملکی فلموں کی شوٹنگ کے لیے دی جانے والی ترغیبات کو بھی اجاگر کیا۔ داستان گوئی کی روایت اور رامائن اور مہابھارت جیسی کہانیوں کی وراثت کے سلسلے میں اب بھارت فلم سازی کے میدان میں آگے بڑھ رہا ہے۔ انہوں نے مزید کہا کہ فلموں میں سہولت دینے والے دفتر جیسے اقدامات اُس طریقۂ کار کو آسان بنا رہے ہیں جس کے تحت ایک ہی جگہ سے مختلف کاموں کی اجازت حاصل کرنا ہوتی ہے ۔
ڈاکٹر مرگن نے حاضرین جلسہ کو یہ بھی بتایا کہ زبان اب کوئی رکاوٹ نہیں ہے اور بھارت کی علاقائی فلموں کو اب عالمی سطح پر توجہ حاصل ہو رہی ہے۔
وزیر موصوف نے سبھی شرکاءکو مدعو کیا کہ وہ بھارت آئیں اور یہاں اپنی فلمیں شوٹ کریں۔ نیز بھارت میں مختلف فلم فیسٹیولز میں شرکت کریں۔
ڈاکٹر ایل مرگن کے ساتھ اس گول میز کانفرنس میں مندرجہ ذیل شخصیتیں بھی موجود تھیں:
1. سیلواگیا ویلو، ڈائریکٹر، ریور ٹو ریور فلم فیسٹیول، فلورنس، اٹلی
2. کولن بروز، فلم پروڈیوسر اور ڈائریکٹر، اسپیشل ٹریٹس پروڈکشنز، کو ۔ کے۔
3. میکائیل سوینسون، فلم کمشنر، جنوبی سویڈن فلم کمیشن
4. ایمی جانسن، پروجیکٹ مینیجر، تھیمیٹک کمیونیکیشن یونٹ، سویڈن کا محکمہ مواصلات
5. میری لیزا ڈینو، فلم کمشنر، فلپائن
6. محترمہ جوڈی گلیڈ اسٹون، ایگزیکٹو اور آرٹسٹک بانی، ایجلیس انٹرنیشنل فلم فیسٹیول، یو ایس اے
7. اسٹیفن اوٹن برچ، ڈائریکٹر، انڈو جرمن فلمز
8. کیری ساوہنی، ڈائریکٹر، لندن انڈین فلم فیسٹیول
۔۔۔
ش ح ۔ اس۔ ت ح ۔
U –5675
(Visitor Counter : 121
وزارت دفاع
ہندوستان، فرانس اور متحدہ عرب امارات کی مکمل پہلی میری ٹائم پارٹنرشپ مشق
ہندوستان، فرانس اور متحدہ عرب امارات کے سہ فریقی تعاون نے 07-08 جون 2023 تک تین بحری افواج کے درمیان پہلی سہ فریقی میری ٹائم پارٹنرشپ مشق کی کامیاب تکمیل کے ساتھ تاریخ میں ایک اور سنگ میل قائم کیا ہے۔
مشق کے پہلے ایڈیشن کے دوران، سمندر میں وسیع پیمانے پر آپریشنز جیسے کہ سطحی جنگ جس میں ٹیکٹیکل فائرنگ اور میزائل کی مشقیں شامل ہیں، کلوز کوارٹر مشقیں، فرانسیسی رافیل اور یو اے ای ڈیش 8 ایم پی اے کے ساتھ جدید فضائی دفاعی مشق، ہیلی کاپٹر کراس لینڈنگ آپریشنز، حصہ لینے والے یونٹس کی جانب سے سمندر میں پھر سے بھرائی کی مشقیں کی گئیں۔
اس مشق میں اہلکاروں کی کراس ایمبارکیشن بھی دیکھی گئی جس سے بہترین طریقوں کے تبادلے میں سہولت ہوئی۔
اس مشق نے تینوں ملکوں کی بحری افواج کے درمیان بحری تعلقات کو مزید مضبوط کیا ہے اور بحری ماحول میں روایتی اور غیر روایتی خطرات سے نمٹنے کے لیے باہمی تعاون کے ساتھ کارروائی کرنے کی صلاحیت میں اضافہ کیا ہے اس طرح مرکنٹائل تجارت کے تحفظ اور خطے میں کھلے سمندر پر جہاز رانی کی آزادی کو یقینی بنایا گیا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-5993
(Visitor Counter : 58
پینے کے پانی اور صفائی ستھرائی کی وزارت
اوما بھارتی نے کنبھ میلے میں صفائی ستھرائی کے انتظامات کا جائزہ لیا : سوئچھاگرہی سمیلن سے خطاب کیا
نئی دلّی ، 18 جنوری ؍پینے کے پانی اور صفائی ستھرائی کی وزیر مملکت سو شری اوما بھارتی نے پریاگ راج میں چل رہے کنبھ میلے میں سوئچھتا ابھیان کے تئیں بیداری پیدا کرنے کی غرض سے کئے گئے صفائی ستھرائی کے بہتر انتظامات کا جائزہ لیا ۔ میلے میں صفائی ستھرائی کے انتظامات کو یقینی بنانے کے لئے اتر پردیش کے مختلف اضلاع سے 1500 سوئچھا گرہی تعینات کئے گئے ہیں ۔ ان سوئچھا گرہیوں کو بیت الخلاؤں کی صفائی ستھرائی کی نگرانی اور بیداری پیدا کرنے کے لئے متعین کیا گیا ہے ۔ یہ نگرانی ایک آئی سی ٹی ایب کے ذریعہ کی جائے گی ، جس پر صفائی ستھرائی کی صورت حال ریکارڈ ہو گی ۔ وزیر موصوفہ نے 50 سوئچھا گرہیوں کو صفائی ستھرائی سے متعلق کٹ تقسیم کیں اور ’’ سوئچھ ولیج ‘‘ یعنی صاف ستھرا گاؤں کے نظریات پر مبنی ایک نمائش کا بھی افتتاح کیا ۔
وزیر موصوفہ نے میلے میں خصوصی طور پر منعقد سوئچھا گرہی سمیلن سے خطاب کیا اور کنبھ میلے میں صفائی ستھرائی کے لئے میلہ اور ضلع حکام کی کوششوں کی ستائش کی ۔ انہوں نے گزشتہ دو برسوں کے دوران صفائی ستھرائی کے ضمن میں اتر پردیش حکومت کی کوششوں کو سراہا جس کی بدولت صفائی ستھرائی کے نشانے کا احاطہ 48 فیصد سے بڑھ کر صد فیصد ہو گیا ہے اور اب حکومت او ڈی ایف ۔ پلس پر توجہ مرکوز کر رہی ہے ۔ انہوں نے صفائی ستھرائی میں خواتین کے تعاون کی بھی تعریف کی ۔ انہوں نے سوئچھ بھارت مشن  کو کامیاب بنانے کے لئے سوئچھا گرہیوں کے ذریعہ زمینی سطح پر کئے گئے غیر معمولی کام کی ستائش کی ۔
اتر پردیش کے نائب وزیر اعلیٰ جناب کیشو پرساد موریہ جنہوں نے اس موقع پر وزیر موصوفہ کے ساتھ شرکت کی ، سوئچھا گرہیوں کے ذریعہ کئے گئے کام کی تعریف کی اور کہا کہ صفائی ستھرائی سے ہر ایک کو وابستہ ہونا چاہئیے ۔
حکومت اتر پردیش کے شہری ترقیات کے کابینی وزیر جناب سریش کھنہ نے بھی سوئچھا گرہیوں کے ذریعہ میلے کو ایک سوئچھ میلہ بنانے کے لئے کی گئی کوششوں کی تعریف کی ۔
رواں سال کنبھ میلے میں 1.22 لاکھ عوامی بیت الخلاء اور 20 ہزار کوڑے دان لگائے گئے ہیں ۔
۔ ۔ ۔ ۔ ۔ ۔
(U . 410
وزارت دفاع
بھارتی بحریہ اور بنگلہ دیش کی بحریہ کے درمیان دوطرفہ فوجی مشق بونگو ساگر کاآغاز
بھارتی بحریہ اور بنگلہ دیش کی بحریہ کے درمیان تیسری دوطرفہ فوجی مشق ’’بونگو ساگر‘‘ کا 24مئی 2022 کو بنگلہ دیش میں مونگا بندرگاہ پر آغاز ہوا۔ اس مشق کے بندرگاہ کے مرحلہ کا 25-24 مئی کو انعقاد ہوگا جس کے بعد 26 اور 27 مئی کو شمالی خلیج بنگال میں سمندری مرحلہ منعقد کیا جائے گا۔
فوجی مشق ’بونگو ساگر‘‘ کا مقصد، دونوں بحری فوجوں کے درمیان مختلف ا لنوع فوجی مشقوں اور کارروائیوں کے انعقاد کے ذریعہ اعلی سطح کی باہم اثر پذیر عملی صلاحیت کو فروغ دینااورمشترکہ عملی ہنرمندیوں کو پروان چڑھانا ہے۔
بھارتی بحریہ کے دو بحری جہاز ، اندرون ملک تیار کیا گیا گائیڈیڈ میزائلوں سے لیس جنگی جہاز- کورا اور اندرون ملک تیار کیا گیا ساحل سے دورگشت لگانے و الا بحری جہاز سمیدھا، اس فوجی مشق میں حصہ لے رہے ہیں جبکہ بنگلہ دیش کی بحریہ کی نمائندگی بی این ایس ابوعبیدہ اور علی حیدر کررہے ہیں ، یہ دونوں گائیڈیڈ میزائل سے لیس جنگی بحری جہاز ہیں ۔
بحری فوجی مشق کے بندرگاہی مرحلے میں پیشہ وارانہ اورسماجی بات چیت اور کھیل کود کے دوستانہ مقابلے شامل ہیں ۔ ان کے علاوہ سمندر میں فوجی مشق کے انعقادکے بارے میں حکمت عملی پر مبنی منصوبہ بندی سے متعلق تبادلہ خیال بھی کئے جائیں گے۔ فوجی مشق کے سمندری مرحلے کے تحت دونوں بحری فوجوں کے جہازوں کو سطح پر زبردست جنگی مشقوں، ہتھیاروں سے گولے داغنے سے متعلق مشقوں اورحکمت عملی پر مبنی منظرنامے میں مربوط فضائی کارروائیوں میں سہولت فراہم ہوگی۔
وزارت اطلاعات ونشریات
جناب اپورو اچندرا نے وزارت اطلاعات و نشریات میں سکریٹری کا عہدہ سنبھالا
جناب اپوروا چندرا ، آئی اے ایس  نے آج اطلاعات و نشریات کی وزارت میں سکریٹری کے طور پر اپنے عہدے کا چارج لیا۔ تعلیم کے اعتبار سے سول انجینئر جناب چندرا نے سول انجینئرنگ میں بیچلرز ڈگری اور اسٹرکچرل انجینئرنگ میں ماسٹرز کی ڈگری آئی ٹی آئی دہلی سے حاصل کی۔
جناب اپوروا چندرا اس سے قبل محنت اور روزگار کی وزارت میں یکم اکتوبر 2020 تک سکریٹری کے طور پر فرائض منظور شدہ لیبر کوڈ کو سرگرمی سے عمل میں لانے کی ذمہ داری دی گئی تھی ۔ ان کی نگرانی اور سرپرستی میں تمام فریقوں کے ساتھ گرگرم مزاکرات کے بعد تمام چار لیبر کوڈز کے لیے ضابطے طے کیے گئے ۔ آتم نربھر بھارت روزگار یوجنا رسمی سیکٹر میں 23 ہزار کروڑ روپے کی لاگت سے 78.5 لاکھ مزدوروں کو روزگار مہیا کرانے کے لیے شروع کی گئی ہے ۔
جناب اپوروا چندرا نے وزارت دِفاع میں ڈائرکٹر جنرل  کی حیثیت سے بھی یکم دسمبر 2017سے خدمات انجام دیں۔ انھوں نے خریداری کے عمل میں تیزی لاکر ہندستانی مسلع افواج کو مستحکم کرنے کی ذمہ داری ادا کی، ایم سودے مثلاً ایس۔400میزائل نظام، کثیر مقصدی ہیلی کاپٹر، ایسولٹ رائفل، بحری جہاز، ٹی۔19ٹین۔ ان کی مدت کار میں طے پائے اور ان پر دستخط ہوئے۔ انہوں نے دفاعی حصول کے نئے طریقہ کار کا مسودہ تیار کرنے والی کمیٹی کی سربراہی کی ۔
جناب چندرا چار سال ، 2013 سے 2017 تک حکومت مہاراشٹر میں پرنسپل سکریٹری  کے طور پر خدمات انجام دیں۔ مہاراشٹر میں اس مدت میں ملک کی سب سے زیادہ ایف ڈی آئی اور سرمایہ کاری حاصل ہوئی ۔ دہلی ممبئی انڈسٹریئل کوریڈور  کے تحت پہلی سمارٹ انڈسٹریئل ٹائون شپ نے جناب چندرا کی سربراہی میں مہاراشٹر کے اورنگ آباد میں کام شروع کیا ۔
جناب چندرا نے حکومت ہند میں پٹرولیم اور قدرتی گیس کی وزارت میں سات سال سے زیادہ عرصہ گزارا ہے۔ وہ صنعتوں کو ایندھن کی فراہمی، فراہمی کی نقل و حمل ، ٹرانسپورریئشن اور ایندھن مصنوعات کے اسٹوریج اور ترسیل سے متعلق پالیسی سازی میں شامل رہے ۔ جناب اپوروا چندرا مہاتنا پی ایس یو، جی اے آئی ایل  لمیٹڈ اور پیٹرونیٹ ، ایل این جی لمیٹڈ کے بورڈ آف ڈائرکٹرز میں بھی شامل رہے۔
<><><><><>
ش ح،ع س، ج
U.No. : 8076
(Visitor Counter : 145
وزیراعظم کا دفتر
وزیراعظم اور امریکہ کے صدر کے درمیان ٹیلی فون پرگفت وشنید
نئیدہلی03 جون 2020۔وزیراعظم نریندر مودی نے آج امریکہ کے صدر ڈونلڈ ٹرمپ کے ساتھ ٹیلی فون پر گفت وشنید کی ۔
امریکی صدر نے سات ملکوں کے گروپ  کی امریکی صدارت کے بارے میں گفتگو کی اور ہندوستان سمیت دیگر اہم ممالک کو شامل کرنے کے لئے موجودہ رکنیت سے آگے بڑھ کر گروپ کا دائرہ وسیع کرنے کی اپنی خواہش کا اظہار کیا ۔ اس سلسلے میں انہوں نے امریکہ میں منعقد ہونے والی جی -7 کی اگلی سربراہ میٹنگ میں شرکت کرنے کے لئے وزیر اعظم جناب نریندر مودی کو مدعو کیا۔
وزیراعظم نریندر مودی نے اپنے تخلیقی اوردوراندیش نقطہ نظر کے لئے امریکی صدر جناب ٹرمپ کی تعریف کی اور کہا کہ اس طرح کاتوسیع شدہ فورم کووڈ -19 کے بعد کی دنیا کی ابھرتی ہوئی حقیقتوں کے عین موافق ہوگا۔ وزیراعظم نے کہا کہ مجوزہ سربراہ میٹنگ کی کامیابی کو یقینی بنانے کے امریکہ اوردیگر ملکوں کے ساتھ کام کرنا ہندوستان کے لئے خوشی کی بات ہوگی۔
وزیراعظم نے امریکہ میں جاری سماجی انتشار کے بارے میں اپنی تشویش ظاہر کی اور حالات کے جلد حل کے لئے اپنی نیک خواہشات ظاہرکیں ۔
دونوں رہنماؤں نے دیگر اہم معاملات پر بھی تبادلہ خیال کیا،مثلاََ دونوں ملکوں کے اندرکووڈ -19 کی موجودہ صورتحال ،ہند-چین سرحد پر حالات اور عالمی صحت ادارہ  میں اصلاحات کی ضرورت وغیرہ امور پر بات چیت کی ۔
امریکی صدر ٹرمپ نے اس سال فروری میں ہندوستان کے اپنے دورے کو پرجوش انداز میں یاد کیا ۔ وزیراعظم نریندر مودی نے کہا کہ ان کا یہ سفر کئی معنوں میں یادگا راور تاریخی اہمیت کا حامل رہا ہے اور ان کے اس دورے نے دونوں ملکوں کے دو طرفہ تعلقات نیا استحکام عطا کیا ہے۔
وزیراعظم اور امریکی صدر کے درمیان اس بات چیت میں غیر معمولی گرم جوشی اور صداقت ہندوستان اور امریکہ کے تعلقات کی خصوصی نوعیت نیز دونوں رہنماؤں کےدرمیان دوستی اور ایک دوسرے کے تئیں احترام کو ظاہرکرتی ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔م ع۔رم
U-3002
(
کامرس اور صنعت کی وزارتہ
’اسٹارٹ اپ انڈیا اختراعی ہفتہ’ممبئی میں مینٹرز کےلئے لایا گیا ہے، جو رہنمائی کے ہُنر کو تیز کرنے کے لئے ایک ماسٹر کلاس ہے
مارگ  پلیٹ فارم کاروبار سے متعلق افراد اور مینٹرز کے لئے مشغولیت اور اختراعات کے طریقے تشکیل دیتا ہے
صنعت اور داخلی کاروبار کے فروغ سے متعلق محکمے  نے زون اسٹارٹ اپ انڈیا کے تعاون سےجاری اسٹارٹ اپ انڈیا انوویشن ویک کے ایک حصے کے طور پر آج ممبئی میں بامبے اسٹاک ایکسچینج میں  مارگ مینٹر ماسٹر کلاس کا انعقاد کیا۔ ورکشاپ کا مقصد اسٹارٹ اپس کی رہنمائی کے مؤثر طریقوں کے بارے میں صنعت کاروں کے مابین رہنمائی کے علم میں اضافہ کرنا تھا۔ مذکورہ ورکشاپ میں مینٹرز کی جسمانی اور آن لائن دونوں طریقوں سے پرجوش شرکت دیکھی گئی۔
تکنیکی اجلاس کے مقررین میں بھیو کیپٹل اور وِکرانت پوٹنیس آف فنڈ اِنیبل کے بانی، بھوشن شامل تھے۔ جناب بھوشن کا اجلاس مؤثر رہنمائی کے لئے صحیح فریم ورک کو اپنانے پر مرکوز تھا۔ جناب پوٹنیس نے شرکت کرنے والے مینٹرز سے مختلف طریقوں پر بات کی، جن میں مینٹرز کو سرمایہ دیا جانا، فنڈنگ کے مختلف مواقع کو میز پر لانا اور کاروباری منصوبوں اور مالیات سے ہٹ کر فیڈ بیک فراہم کرنا شامل ہے۔ ماسٹرکلاس میں جناب پرساد مینن، سی ای او، سی آئی بی اے ایک پینل مباحثے کی قیادت کی، جس کا عنوان تھا واٹ فاؤنڈیشنز ایکسپیکٹ فرام مینٹرز یعنی فاؤنڈیشن کو مینٹرز سے کیا توقعات وابستہ ہیں۔بحث میں رہنمائی سے وابستہ توقعات کے بارے میں مختلف نقطہ نظر سامنے آئے۔
مارگ  ماسٹرکلاس میں 140 سے زیادہ سرپرستوں کے ساتھ ساتھ اسٹارٹ اپس کی رہنمائی کرنے کے خواہشمند مینٹرز نے بھی شرکت کی۔ موجودہ اور ممکنہ سرپرستوں کی تربیت کے مقصد سے منعقدہ، مارگ ماسٹر کلاس پورٹل کے حوالے سے بیداری پیدا کرنے میں بھی کامیاب رہا اور اس نے بڑے ماحولیاتی نظام کے ساتھ مارگ کے سرپرستوں کو جوڑنے اور ان کو شامل کرنے میں سہولت فراہم کرنے میں بھی کامیابی حاصل کی۔
مارگ نیشنل مینٹرشپ پلیٹ فارم ایک ون اسٹاپ پلیٹ فارم ہے، جو مختلف شعبوں، کارروائی، مراحل، جغرافیوں اور ڈومینز میں اسٹارٹ اپس کے لیے رہنمائی کی سہولت فراہم کرتا ہے۔ مارگ پورٹل کے بارے میں مزید معلومات یہاں https://maarg.startupindia.gov.in/ حاصل کریں۔
وزیر اعظم نے 16 جنوری کو اسٹارٹ اپ انڈیا یوم تاسیس کو نیشنل اسٹارٹ اپ ڈے کے طور پر منانے کا اعلان کیا ہے۔ صنعت اور داخلی تجارت کے فروغ سے متعلق محکمہ  تجارت اور صنعت کی وزارت بھارتی اسٹارٹ اپ ایکو سسٹم کو منانے کے لئے 10 جنوری 2023 سے 16 جنوری 2023 تک اسٹارٹ اپ انڈیا انوویشن ہفتہ کا انعقاد کر رہی ہے۔ اس تناظر میں، اسٹارٹ اپ انڈیا کی طرف سے مختلف اسٹارٹ اپ سے متعلق ورکشاپس، صلاحیت سازی کے سیشنز اور تقریبات کی میزبانی کی جارہی ہے، جس میں ہر اجلاس ہندوستان میں کاروباری ماحولیاتی نظام سے متعلق ایک خاص موضوع کے لیے وقف ہے۔
سٹارٹ اپ انڈیا پہل کا اعلان بھارت کے وزیراعظم نے 16 جنوری 2016 کو کیا تھا۔ تجارت اور صنعت کی وزارت کے تحت صنعت اور داخلی تجارت کے فروغ کے محکمے  کی جانب سے فلیگ شپ پہل کا مقصد جدت طرازی اور سٹارٹ اپس کو فروغ دینے کے لئے ایک مضبوط ماحولیاتی نظام تشکیل دینا ہے، جس سے ملک میں پائیدار اقتصادی ترقی کو آگے لے جانے میں مدد ملے گی اور بڑے پیمانے پر روزگار کے مواقع پیدا ہوں گے۔
زراعت اور کاشتکاروں کی فلاح و بہبود کی وزارت
خریف کی فصل کی بوائی 733 لاکھ ہیکٹئر رقبے سے متجاوز
زراعت اور کسانوں کی فلاح و بہبود کے محکمے نے 21 جولائی 2023 تک خریف کی فصل کی بوائی کے تعلق سے جتنے رقبے کا احاطہ کیا گیا ہے، اس تعلق سے پیش رفت کی رپورٹ جاری کی ہے۔
رقبہ لاکھ ہیکٹئر میں
|
|
نمبر شمار
|
|
فصل
|
|
بوائی کا رقبہ
|
|
رواں سال 2023
|
|
گزشتہ سال 2022
|
|
1
|
|
چاول
|
|
180.20
|
|
175.47
|
|
2
|
|
دالیں
|
|
85.85
|
|
95.22
|
|
اے
|
|
ارہر
|
|
27.20
|
|
33.33
|
|
بی
|
|
ارد بین
|
|
22.91
|
|
25.36
|
|
سی
|
|
مونگ بین
|
|
26.12
|
|
26.67
|
|
ڈی
|
|
کلٹھی
|
|
0.18
|
|
0.15
|
|
ای
|
|
دیگر دالیں
|
|
9.44
|
|
9.72
|
|
3
|
|
شری انیہ نیز موٹے اناج
|
|
134.91
|
|
128.75
|
|
اے
|
|
جوار
|
|
10.07
|
|
9.72
|
|
بی
|
|
باجرا
|
|
57.99
|
|
52.11
|
|
سی
|
|
راگی
|
|
1.69
|
|
1.67
|
|
ڈی
|
|
چھوٹے ملیٹس
|
|
2.17
|
|
2.36
|
|
ای
|
|
مکا
|
|
63.00
|
|
62.89
|
|
4
|
|
تلہن
|
|
160.41
|
|
155.29
|
|
اے
|
|
مونگ پھلی
|
|
34.94
|
|
34.56
|
|
بی
|
|
سویا بین
|
|
114.48
|
|
111.31
|
|
سی
|
|
سورج مکھی
|
|
0.47
|
|
1.46
|
|
ڈی
|
|
تل
|
|
8.73
|
|
7.20
|
|
ای
|
|
نائجر
|
|
0.07
|
|
0.13
|
|
ایف
|
|
ارنڈی
|
|
1.66
|
|
0.53
|
|
جی
|
|
دیگر تلہن
|
|
0.07
|
|
0.10
|
|
5
|
|
گنا
|
|
56.00
|
|
53.34
|
|
6
|
|
جوٹ اور میسٹا
|
|
6.36
|
|
6.92
|
|
7
|
|
کپاس
|
|
109.69
|
|
109.99
|
|
میزان
|
|
733.42
|
|
724.99
۔۔۔۔۔۔۔۔۔۔۔۔۔۔۔۔۔۔۔۔۔۔


U-7397
(Visitor Counter : 56
ریلوے کی وزارت
نئی ریل لائنیں
نئی دہلی ،21ستمبر: ریلوے پروجیکٹوں کو ریاست وارمنظوری نہیں دی جاتی بلکہ ژونل ریلوے کے حساب سے منظوری دی جاتی ہے کیونکہ انڈین ریلوے کا نیٹ ورک متعدد ریاستوں کی سرحدوں سے ہوکرگزرتاہے ۔ 01.04.2020 تک کل 53039 کلومیٹرکی لمبائی کا احاطہ کرنے والے 513پروجیکٹس ، جن میں سے کلی /جزوی طورپر دہلی/ این سی آر،ہریانہ، اتر پردیش اور مغربی بنگال ریاستوں کے پروجیکٹ بھی شامل ہیں، منصوبہ بندی /منظوری /نفاذ کے الگ الگ مرحلوں میں ہیں ، جس میں سے 10013 کلومیٹر
لمبی لائن کو سپرد کر دیا گیا ہے اور مارچ 2020 تک اس پر 1.86 لاکھ کروڑ روپے خرچ ہو چکے ہیں۔
عوام کی رسائی کے لئے انڈین ریلوے کی ویب سائٹ: www.indianrailways.gov.in >Ministry of Railways >Railway Board >about Indian Railways >Railway Board Directorates >Finance  >Pink Book >Railway-wise Works, Machinery and Rolling Stock Programme  پرہرایک پروجیکٹ کی تفصیل ، لاگت ، خرچ اور مصارف سمیت فراہم کی گئی ہے ۔
سال 19-2014کے دوران انڈین ریلویز کے ذریعہ کل 13124کلومیٹرکی لمبائی  سپرد کی گئی ہے جوکہ 14
-2009کے دوران کی گئی  سپردگی سے 73فیصد زیادہ ہے ۔
ریلوے پروجیکٹوں کی تکمیل متعدد اسباب پر منحصرہوتی ہے جیسے ریاستی حکومت کے ذریعہ تحویل اراضی ، محکمہ جنگلات کے اہلکاروں کے ذریعہ فاریسٹ کلیئرنس،استعمال کی منتقلی ، متعدد محکموں سے قانونی کلیئرنس ، علاقے کے ارضیاتی اور جغرافیائی حالات ،پروجیکٹ سائٹ کے علاقے میں قانون اور نظم ونسق کی صورتحال ،مخصوص پروجیکٹ سائٹ کے لئے ایک سال میں کام کے مہینوں کی تعداد ، ماحولیاتی حالات وغیرہ کے سبب اور یہ اسباب الگ الگ پروجیکٹوں کے لئے الگ الگ ہوتے ہیں اور پروجیکٹ کی تکمیل کی مدت پراثرڈالتے ہیں ۔
انڈین ریلویز کے ذریعہ نئی لائنوں ، گیج کی تبدیلی اور ڈبلنگ کے پروجیکٹوں کے لئے اوسط سالانہ خرچ جو  11527کروڑروپے سالانہ تھا اسے 19-2014کے دوران بڑھا کر26026کروڑروپے سالانہ کردیاگیاجو کہ 14-2009کے مقابلے 126فیصد زیادہ ہے ۔20-2019کے دوران اس خرچ کو مزید بڑھا کر39836کروڑروپے کردیاگیاجو کہ 14-2009کے اوسط سالانہ خرچ سے 246فیصد زیادہ ہے اور کسی بھی مالی سال اب تک کا سب سے زیادہ خرچ ہے ۔
یہ اطلاع آج لوک سبھامیں ایک سوال کے تحریری جواب میں ریلوے اور کامرس وصنعت کے وزیرجناب پیوش گوئل نے دی ۔
کامرس اور صنعت کی وزارتہ
ڈی پی آئی آئی ٹی، 10 جنوری 2023 سے 16 جنوری 2023 تک اسٹارٹ اپ انڈیا انوویشن ویک کا انعقاد کرے گا
ملک بھر میں 75 سے زائد مقامات پر اسٹارٹ اپ سے متعلق تقریبات منعقد کی جائیں گی
نیشنل اسٹارٹ اپ ایوارڈز 2022 کے فاتحین کو 16 جنوری 2023 کو نیشنل اسٹارٹ اپ ڈے پر اعزاز سے نوازا جائے گا
صنعت اور اندرونی تجارت کے فروغ کا محکمہ، تجارت اور صنعت کی وزارت 10 جنوری 2023 سے 16 جنوری 2023 تک ہندوستانی اسٹارٹ اپ ایکو سسٹم کے ساتھ ساتھ نیشنل اسٹارٹ اپ ڈے  کو منانے کے لیے اسٹارٹ اپ انڈیا انوویشن ہفتہ کا انعقاد کر رہی ہے۔
اسٹارٹ اپ انڈیا انوویشن ویک 2023 میں کاروباریوں، خواہشمند کاروباریوں، اور دیگر اہل کاروں کے لیے نالج شیئرنگ سیشنز شامل ہوں گے، جن میں اسٹارٹ اپ ایکو سسٹم سے متعلقہ اسٹیک ہولڈرز جیسے کہ سرکاری اہلکار، انکیوبیٹرز، کارپوریٹس اور سرمایہ کار شامل ہوں گے۔
مزید برآں، آزادی کا امرت مہوتسو کی تقریبات کے ایک حصے کے طور پر، ملک بھر میں 75 سے زیادہ مقامات پر اسٹارٹ اپ سے متعلق مختلف تقریبات کا انعقاد کیا جا رہا ہے تاکہ ملک کے طول و عرض میں اسٹارٹ اپ کمیونٹی کو شامل کرکے انٹرپرینیورشپ اور اختراع کے جذبے کو فروغ دیا جا سکے۔ ان تقریبات میں خواتین کاروباریوں کے لیے وقف ورکشاپس، انکیوبیٹرز کی تربیت، مینٹرشپ ورکشاپس، اسٹیک ہولڈرز کی راؤنڈ ٹیبلز، کانفرنسیں، صلاحیت سازی کی ورکشاپس، سٹارٹ اپ پچنگ سیشن وغیرہ شامل ہیں۔
مزید برآں، 16 جنوری 2023 کو نیشنل اسٹارٹ اپ ڈے منانے کے لیے، ڈی پی آئی آئی ٹی نیشنل اسٹارٹ اپ ایوارڈز 2022 کے فاتحین کے لیے اعزازی تقریب کا اہتمام کر رہا ہے، جو اسٹارٹ اپ انڈیا کے تحت ایک اہم پہل ہے۔ یہ تقریب مختلف شعبوں، ذیلی شعبوں اور کیٹیگریز میں اسٹارٹ اپس اور ایکو سسٹم کو فعال کرنے والوں کی جانب سے پیش کی جانے والی عمدگی کو تسلیم کرے گی اور اسے انعام دے گی۔
اسٹارٹ اپ انڈیا انوویشن ویک 2023 کا مقصد 10 جنوری-16 جنوری 2023 کے دوران ملک بھر کے اسٹارٹ اپ ایکو سسٹم کے اسٹیک ہولڈرز کو شامل کرنا ہے اور ہندوستان میں انٹرپرینیورشپ اور اختراع کے جذبے کو فروغ دینا ہے۔